طريقة جديدة للـ داو
#000000
الـ داو أو DAO هي اختصار لثلاث مصطلحات: ١) منظمة، ٢) غير مركزية، ٣) ذاتية الحوكمة. تعالوا نفككهم.
#000001
المنظمة هي مجموعة من الناس بتجمعهم مصالح وأهداف مشتركة. عادةً المنظمات بتكون مركزيّة، يعني في مجموعة صغيرة من الناس، تعرف بمجلس الإدارة، بتتخذ القرارات المهمّة اللي بتنتج عنها كافة القرارات الفرعيّة اللي بتحكم علاقة المنظمة بموظفيها وزبائنها.
#000002
في المنظمات غير المركزية، اتخاذ القرارات الهامة بيوقع على كافة أصحاب المصلحة في المنظمة. أحيانًا هالشي بيشمل العمال والزبائن، تخيلوا لو كانت أوبر من إدارة كافة السائقين والركاب مثلًا. وأحيانًا بيقتصر تعريف أصحاب المصلحة على العمال بس، مثل حالة الشركات العمالية، وهي شركات مملوكة ومدارة بشكل كامل من العاملين فيها.
#000003
بالمبدأ، الـ داو مش شيء جديد، والمنظمات غير المركزية والمحوكمة ذاتيًا موجودة من عشرات السنين، ومنتشرة بشكل عالي في بعض الدول الأوروبية مثل إسبانيا والبرتغال. هالمنظمات بتحمل عادةً روح العمل النقابي والاتحادات العمالية، وبتسعى لتوزيع السلطة والأرباح بشكل غير مركزي وأكثر عدالةً بين المساهمين بنجاح منظمة ما.
#000004
بروتوكول الشراكة الديناميكية
#000006
ابتكرنا في تكسير آلية إدارة وملكية مستلهمة من الشركات العماليّة والـ داو، سمّيناها: بروتوكول الشراكة الديناميكية.
#000007
تكسير هتكون دائمًا مملوكة ومدارة بالكامل من قبل العاملين فيها. الحصص في تكسير غير قابلة للبيع، وهدفها تنظيم حقوق الإدارة والأرباح بين العاملين في تكسير. بيقوم بروتوكول الشراكة الديناميكيّة على آليتين: الاستحقاق والتآكل.
#000008
بيستحق العاملين في تكسير سهم جديد لما يحققوا عتبات معينة من عدد ساعات العمل، وهالشي بيشمل الساعات غير المفوترة مثل ساعات التدريب والتطوع وساعات المؤسسين. بإمكان العاملين استحقاق أول سهم عند تحقيقهم ٥٠ ساعة عمل، من بعد السهم الأول، تزيد العتبة بأضعاف متناقصة (١.٥، ١.٤، ١.٣، ١.٢، ١.١) قبل أن تستقر عند ١٨٠ ساعة عمل للسهم. على سبيل المثال، بإمكان العاملين استحقاق ٧ أسهم بعد أول ٨٩٠ ساعة عمل:
#000009
في نهاية كل ربع سنة عمل، هتخصم تكسير التكاليف الإدارية من الخزنة، وتوزّع السيولة المتبقيّة على حملة الأسهم.
#000012
عمليتين استحقاق وتآكل الأسهم مؤتمتتين وتحصلان بدون الحاجة إلى موافقة إدارة مركزية. وبيتمتع حملة الأسهم بقوّة تصويت تعادل عدد الأسهم اللي بيحملوها.
#000013
الأسهم هتمثل استثمار للعاملين في مستقبل تكسير، لأن طريقتهم الوحيدة للكسب من الأسهم هو تلقي حصة من أرباح تكسير للسنين المقبلة. وبالتالي من مصلحتهم ترك تكسير في أيدي أمينة وحالة جيدة.
#000015
أخيرًا، آلية التآكل بتمنع تكدس الأسهم مع المساهمين المبكرين بشكل بيجعل العاملين اللاحقين يتنازلوا عن حصص متزايدة من أرباحهم لصالح سابقيهم. عوضًا عن هالشي، بتخلق ميكانيكيّة الاستحقاق والتآكل انتقال مؤتمت لملكيّة تكسير من جيل من العاملين إلى آخر عبر فترات بينية ديناميكيّة.
#000016